Аюурзанын Базархүү

Аюурзанын Базархүү (1944 онд Говь-Алтай аймгийн Дарви суманд төрсөн- 2015 оны 9-р сарын 15-нд нас барсан) -Монгол Улсын төр, нийгмийн зүтгэлтэн. 

 Намтар 

 1958 онд Говь-Алтай аймгийн Тонхил сумын дунд сургууль төгссөн.
 1962 онд  Санхүү-эдийн засгийн техникум төгссөн.
 1962-1966 онд Сангийн яаманд зааварлагч, байцаагч.
 1966-1971 онд ЗХУ-ын Москва хотын Олон улсын харилцааны дээд сургууль төгссөн. 
 1971-1981 онд Сангийн яаманд мэргэжилтэн, Валютын газрын дарга, Улсын нэгдсэн төсвийн газрын дарга. 
 1984 онд ЗХУ-д Нийгмийн ухааны академид сурч төгссөн. 
 1987-1990 онд  Сангийн яамны орлогч сайд, нэгдүгээр орлогч сайд.
 Олон улсын валют-санхүүгийн эдийн засагч мэргэжилтэй, эдийн засгийн ухааны доктор.
 1990-1992 онд  Монгол Улсын Сангийн сайд /П.Жасрайн Засгийн газарт/.
 1992-2004 онд  Монгол Улсын Их Хурлын гишүүнээр Говь-Алтай аймгаас сонгогдсон.
 1992-1996 онд  Монгол Улсын Их Хурлын Төсөв, санхүү, мөнгө зээлийн бодлогын Байнгын хорооны дарга. 
 2006-2010 онд  Монгол Улсаас ОХУ-ын Эрхүү хотод суугаа Ерөнхий консул.